உலகின் மிக நீண்ட கடற்கரை அது. கடலின் நடுவே இருக்கும் தண்ணீர் அலைகளை எழுப்பி தன் சக்தியால் கரைகளுக்கு அனுப்புகிறது. அலைகள் தன்னுடன் பயணிக்கும் கடல் வாழ் உயிரினங்களையும் சேர்த்துக்கொண்டு கரையைத் தொட்டுவிட்டு மீண்டும் திரும்பிவிடுகிறது. ஆனால், கடல் வாழ் உயிரினங்களில் சிலவற்றை மட்டும் கரையில் துப்பிவிட்டுச் சென்றுவிடுகிறது. அந்த உயிரினங்களை உண்ணும் பறவைகள் சாப்பிட அருகில் சென்றுவிட்டு பறந்துவிடுகின்றன. விலங்குகள் மட்டும் அந்த உயிரினங்களைச் சாப்பிடுகிறது. ஆனால், சாப்பிட்ட சிறிது நேரத்தில் அந்த விலங்குகளும் மடிந்துவிடுகின்றன. அதற்குக் காரணம், கடல் வாழ் உயிரினங்கள் உண்ட பிளாஸ்டிக்குகள்தாம். இது நடைபெறுவது வளர்ந்த நாடான பிரிட்டனில்தான்.